
iman pasa Presidente di Parlamento Edgard Vrolijk, a 
dicidi riba su mes pa yama un ‘bijeenkomst’ caminda 


el a invita Prome Minister Evelyn Wever Croes, pa bin 
duna informacion riba e decision di Hulanda, pa no permiti 
gobierno di Aruba duna bek 5% di reduccion salarial na 
trahadonan publico. 


Inicialmente RMR a duna gabinete Wever Croes permiso pa 
cuminsa e trayecto pa haci esaki pero despues riba conseho 
di CAft e mesun RMR a dicidi cu no por mas, ya cu no a 
cumpli cu algun punto cu a wordo acorda inicialmente. 


A bin resulta cu CAft a tuma nota cu Parlamento a cambia e 
concepto di ley di LNT manera anteriormente palabra entre 
Hulanda y Aruba como tal pa di tantisimo ocasion, ta bolbe 
keda sin cumpli cu loke a wordo acorda y palabra. 


Presidente Edgard Vrolijk a reacciona formalmente siman 
pasa despues di e decision di RMR declarando entre otro cu 
Hulanda lo no kier pa Parlamento di Aruba haci su trabou mas 
di ammendement y cu esaki ta pone cu Parlamento di Aruba 
no tin nada mas di haci y cu lo mester destitui parlamento, 
bay over na aboli eleccion y bay bek den historia pa loke ta 
e parti colonial. 


Presidente Vrolijk corectamente a señala cu lo ta bon pa 
Hulanda bisa concretamente kico Parlamento di Aruba por 
y no por hasta enfatisando cu tur su rason, cu Parlamento di 
Aruba no ta parti di tratado entre gobierno cu gobierno y cu 
Hulanda no por kere cu e acuerdo entre gobierno di Hulanda, 
cu Parlamento di Aruba tin cu guli esaki manda abou. 


El a declara tambe cu e pensamento ey no ta traha na 
Hulanda y tampoco lo traha aki na Aruba, cual sin duda 
ta impresionante pa e forma con e ta para pa e respet cu 
Parlamento di Aruba tin mester. 


Sinembargo pa mesun motibonan aki tambe, ta 
sorprendente pa scucha mesun Edgar Vrolijk, como 
Presidente di un institucion cu tin e obligacion di controla 
maneho di gobierno, algun dia despues ta presta su mes pa 
viola su propio pensamento di un siman prome, permiti su 
mes pa bin para banda di ministernan cu su Parlamento tin 
cu controla y bira parti di un propaganda politico pa loke ta 
Lotto pa Deporte. 


Presidente di Parlamento 


“Manera mester ta y 
manera cu no mester ta” 


E mesun Presidente Vrolijk cu a pretende cu Parlamento 
no por ta parti di ningun tratado, ta bin para y sostene 
politicamente un supuesto tratado of acuerdo entre 
e gobierno cu e tin cu controla y un banco priva cual 
acuerdo Parlamento lo tin cu aproba si en realidad e 
cambio aki tuma luga. 


E inconsistencia aki ta notabel cerca Presidente Vrolijk cu 
tin ocasionnan cu e ta logra separa su mes di e aspecto 
politico y asumi e rol di su posicion manera mester ta, 
elevando su mes riba e influencia politico pero djis un 
rato despues e mes confirma cu esaki ta imposibel, cu 
e tin cu sigui sirbi e interes politica partidista y haci loke 
partido kier pa e haci. 


E falta di caracter y curashi pa separa su mes for di e 
interes partidista ta pone cu como representante di 
pueblo, e no ta cumpliendo mescos cu su otro coleganan 
di mesun dos fraccionnan cu ta sostene e actual gobierno 
na mando. 

ialuna ultimo tabatin algun sentencia di Hof relaciona cu 
ontnemingszaak di personanan condena pa violación di 


ley di droga, unda cu nan a saca probecho financiero. 


Ta trata aki cuatro persona, kendenan un tempo pasa a wordo 
condena relaciona cu participacion na dos organizacion 
criminal di traficacion di droga. 


E condenanan tabata trata e asina yama Caso Domino, den 
cual e sospechosonan Luis Mansur y Hernando Mercado 
Ochoa a wordo sentencia pa 7 aña di prizon, y e Caso Shakur, 
den cual Charles Paulus y Rudelva Alvira Goeloe a wordo 
sentencia pa 5 y 6 aña di prizon. 


Riba peticion di Ministerio Publico, Corte Superior a 
impone e obligacion riba e personanan sentencia pa paga 
na Pais Aruba e bentaha obteni ilegalmente di en total Afl. 
1.900.000,-. E beslag cu tin poni riba cuentanan bancario na 
Hulanda y Curaçao y varios real estate lo wordo likida. 


E motibo cu awor numa a bin sentencia den e dos casonan di 
ontneming ta debi entre otro, na e hecho cu e casacion den 
Caso Shakur na Hoge Raad y e scuchamento di testigonan 
den exterior relaciona cu e ontneming den apelacion den 
Caso Domino, a tuma hopi tempo. 


DOMINO 


Caso Domino ta data di casi 15 aña pasa y te awo esnan 
envolvi por mira un final di e parti di ontneming. Caso 
Domino a wordo treci dilanti na 2007 y e acusadonan Luis 
Mansur (81) y Hernando Rafael Mercado Ochoa (56) a 
wordo haya culpabel na 2008. A sigui un procedura pa cobra 
nan pa loke nan a gana cu negoshi di droga cu a dura en total 
14 aña entre Corte di Prome Instancia y Hof. E decision final 
di Hof a yega e siman aki, unda e suma cu mester wordo 
paga a baha. 


E dosnan aki a wordo haya culpabel dia 10 di december, 
2008 di participacion na un organisacion criminal, complice 
di otro den violacion di ley di droga (transporte y exportacion 
di droga). Mansur a wordo acusa adicionalmente di menasa 
contra bida y posesion di arma di candela. Di otro manda 
Mercado Ochoa tin e acusacion adicional di labamento di 
placa. Tur esaki a sosode den e periodo di prome di mei, 
2005 pa 24 di september, 2007. 


Despues a cuminsa un procedura di ontnemings. Den prome 
instante a yega na un suma di 1.4 miyon cu Mansur mester 
a paga y Mercado Ochoa 343 mil florin. Pero nan a bay den 
apelacion. 


Hof a impone suma di pago di 1.9 miyon na 
Hof a impone suma di pago di 1.9 miyon na 
cuatro acusado den caso Domino y Shakur 
cuatro acusado den caso Domino y Shakur 


Hof a uza e rapport financiero traha pero a dicta un 
sentencia nobo pasobra tabatin punto eyden cu nan no 
ta di acuerdo cu ne. Den su decision a tene cuenta cu loke 
Mansur a declara y un otro testigo, acusado den e caso 
tambe. 


Den caso Domino Mansur tabata e financiador mientras 
cu Mercado Ocho tabata encarga cu e logistica, inclusive e 
buscamento di e droga y su benta. 


Den e declaracion cu e dosnan aki a duna ta mustra cu 
cada dos siman tabata yega un cargamento di droga Aruba, 
di entre 5 pa 10 kilo di cocaina. Segun Mansur a declara, 
cada kilo tabata bal 4600 dollar, pero Mercado Ochoa 
tabata bisa cu un kilo tabata bal 5500 dollar. E ganashi di 
Mansur pa cada kilo tabata 1600 dollar como financiador. 
Hof a bisa cu nan ta calcula, teniendo cuenta cu e periodo 
di e acusacion, y declaracion di e testigo Bello Martinez, 
tabatin 52 transporte den dos aña di tempo. Si calcula cu 
cada transporte ta 5 kilo, e ta bira en total 260 kilo. Mester 
agrega 30 kilo, di e periodo cu Bello Martinez no tabata 
envolvi den e caso y e ta bira 290. Den e caso di Mansuro e 
ganashi tabata 1600 dollar mientras cu pa Mercado Ocho 
e ganashi pa cada kilo tabata 400 dollar. Pues Mercado 
Ochoa su ganashi tabata 116 mil dollar den dos aña. 


Esey tabata loke e suma cu nan lo mester paga na caha di 
Gobierno. Pero a tene cuenta cu otro puntonan. 


Despues cu e caso di ontnemings a cuminsa, ley ta bisa 
cu mester tin un sentencia den un tempo husto. Y esaki 
lo mester tabata pa 24 di september, 2009. Sinembargo e 
sentencia a yega te dia 24 di september, 2017. Pues 7 aña 
y 9 luna laat. Pa esaki no tin un splicacion aceptabel. Pero 
ora cu a bay den apelacion, eynan tambe e sentencia di 
Hof a tarda pa yega. El a tarda mas cu 2 aña husto pa ley. 
Sinembargo e violacion aki no ta nifica automaticamente 
cu mester declara e demanda no admisibel. Loke si e ta 
contribui na dje ta un reduccion di pena. Teniendo cu e 
violacion di tempo den prome instancia ta duna 25% y e 
violacion di Hiof ta duna 5% pa un total di 30% di reduccion. 
Basa riba e suma cu Hof a yega na dje cu Mansur mester 
paga y kitando e 30%, ta yega na un suma di 568.400 florin 
of 3 aña di prizon. 


Den e caso di Mercado Ochoa a uza e mesun formula di 
30% di descuento pa cual e suma cu e mester paga no ta 
203 mil florin pero 142.100 florin of 18 luna cera. 


Mirando e tempo cu a transcuri, ta casi probabel cu e dos 
acusadonan lo no apela mas e decision aki. 

rome Minister Evelyn Wever Croes, a biaha ayera tardi pa 
Hulanda caminda e lo bay reuni cu Secretario di Estado 


Alexandra van Huffelen riba entre otro e asunto di 5% di recorte 
salarial di trahadonan publico. 


Lo ta otro intento di e prome mandatario, cual ta bira e di cuater 
reunion cu e secretario di estado den seis luna cu vn Huffelen ta 
ocupando e posicion aki den gabinete Rutte caminda reciente, 
pa ser exacto tres siman y mey pasa, tabata na Aruba caba y a 
reuni riba mesun topico aki. 


Analisando tur e puntonan aki, tin cu señala cu relaciona cu e 
ultimo reunion cu van Huffelen aki na Aruba dia 24 di juni ultimo, 
cu gabinete Wever Croes II ta hibando un maneho manera e 
dicho popular na Papiamento ta bisa: “corta nanishi, daña cara,” 
ya cu no por hustifica e posicion cu e gobierno di Prome Minister 
ta tuma tuma tin ora. 


Aki ta bon pa señala publicacion den 24Ora di e ultimo bishita di 
van Huffelen na luna di Juni ultimo na Aruba caminda entre otro 
a bin dilanti dia 24 di Juni lo siguiente: 


“Aruba por inicia cu reduccion den recorte salarial di 12,6 
porciento. Esey a keda dicidi awe den Conseho di Minister di 
Reino. Corsou y Sint Maarten no a ricibi lus berde ainda, nan ta 
evaluando e condicionnan ainda. 


Secretario di Estado Alexandra van Huffelen di Relacionnan di 
Reino kier ofrece Aruba, Corsou y Sint Maarten e espacio pa 
cuminsa cu e reduccion den e recorte salarial. E ta contento cu 
Aruba por pone e prome paso. 


“Tur hende ta conciente cu e costonan di bida na e momento aki 
ta subiendo drasticamente. Ta logico tambe e ora cu a considera 
pa reduci e recorte di salario. Y ta bunita cu Aruba ta mira e 
posibilidad pa haci esaki awor,” ta loke van Huffelen a declara 
dia 24 di Juni ultimo aki na Aruba. 


CONDICION 


Na mes momento cu a participa e bunita noticia aki, van Huffelen 
a menciona tamba algun punto cu RMR tambe a considera 
como condicion pa sigui cu e proceso aki di entrega e 5% bek na 
trahadonan publico cu ta entre otro y akoi AWEMainta ta mustra 
riba dos punto specifico: 


Otro reunion cu van Huffelen 
Gabinete Wever Croes cu maneho 


di “corta nanishi y daña cara” 


- 
E introduccion di e landsverordening normering 


topinkomens. 


- 
E capital pa e reduccion parcial of completo di e 


recorte den salario mester ta inclui den e presupuesto 
propio. CAft ta controla esaki. 


Prome Minister Wever Croes a sigura van Huffelen cu su 
gobierno lo cumpli cu e puntonan stipula pa asina inicia 
cu e proceso riba recorte salarial di 5% pero mesun 
Prome Minister aki, den un reunion cuater dia despues 
den Parlamento, ta sinta scucha fraccionnan cu ta 
sostene su gobierno, prepara y presenta un amienda, 
pa cambia e concepto di ley di LNT riba cual tin acuerdo 
cu Hulanda pa loke ta cu contenido, sin reacciona of 
coregi su fraccionnan. 


Tampoco a logra pa medio di Minister di Financia, 
Xiomara Maduro, pa cumpli cu punto nomber dos di 
e condicionnan stipula pa esaki, esta cu e capital pa 
reduccion parcial of completo di e recorte den salario, 
MESTER ta inclui den e presupuesto propio, cual 
tampoco a wordo haci. 


Prome Minister a sinta durante di henter e reunion riba 
tratamento di e ley LNT, scuchando Parlamentarionan 
presenta e amienda aki cual a cambia contenido di e 
ley manera palabra sin cu el a bisa algo, sin cu el a 
coregi su hendenan. 


Awor e mesun Prome Minister ta biahando pa Hulanda 
pa reuni cu van Huffelen pa splica algo cu e no por 
hustifica pero kisas awor e lo bolbe bisa e secretario di 
estado cu ora e regresa Aruba, e lo soluciona e asunto 
di LNT aki. 

The auction of the above-mentioned property will take place by raising 
bids and by decreasing bids, in one session, ex articles 3: 268 and 3:254 
of the Civil Code of Aruba, before civil-law notary Chamila Agnella Tromp 
or her deputy. 
It is possible to submit an irrevocable and unconditional private bid until 
Thursday, July 28th, 2022 at the office of NewLeaf Notary or by email to 
auction@newleafaruba.com. The bid form is available at the NewLeaf 
Notary office and website. 
Each bidder is obliged, both when making a private bid and at the auction 
itself, to identify himself with a valid passport or ID and to demonstrate to 
the Executor by means of a declaration of willingness, a bank guarantee, 
or other forms of security to fulfill his offer and the additional costs. 
The seller has the right to not accept any bid, at its sole discretion. The 
auction of one or more condominiums may be stopped or postponed at any 
time. 
The auction is subject to the General Conditions for Foreclosure Auctions 
and Special Auction Conditions as determined by civil law notary Chamila 
Agnella Tromp. 


ARUBA’S LIFE RESIDENCE 


42 Residential units, 2 Commercial units, 45 storage units, and 43 
parking spaces, officially known as Second Division Section D 
complex number 1984-A index numbers 2, 3, 4, 7, 8, 9, 11, 12, 13, 14, 
15, 16, 17, 18, 20, 21, 22, 24, 25, 26, 27, 28, 29, 31, 32, 34, 35, 36, 
37, 38, 39, 40, 41, 42, 43, 44, 45, 46, 47, 48, 49, 50, 52, 53, 54, 56, 
57, 59, 61, 62, 64, 65, 66, 67, 68, 69, 70, 71, 73, 74, 75, 76, 77, 78, 
80, 81, 82, 83, 84, 85, 87, 89, 90, 91, 92, 93, 94, 95, 96, 97, 98, 99, 
100, 101, 102, 103, 104, 106, 107, 109, 110, 111, 112, 113, 114, 116, 117, 
118, 120, 121, 122, 123, 124, 125, 126, 127, 128, 131, 132, 133, 134, 
135, 136, 137, 138, 139, 141, 142, 143, 144, 145, 146, 147, 149, 150, 
151, 153, 154, 156, 157, 158, 159, which apartment rights are part of 
the community consisting of land with the buildings/facilities 
standing on it, namely the buildings with access and exit road, 
gardens, sports and recreation facilities and further appurtenances 
on a complex of 2 adjacent parcels of property land, both situated at 
Noord in Aruba, at the time of the division known as: 
1. a parcel of property land of 7.260 m2, officially known as Second 
Division Section D number 247; 
2. a parcel of property land of 270 m2, officially known as Second 
Division Section D number 1982, with address Noord 44-Z. 


The apartments will only be offered together at the auction. 


Starting price: USD 8,500,000.00 



PUBLIC AUCTION 


In the presence of civil law notary Ms. Chamila Agnella Tromp or her 
deputy will be auctioned in public on FRIDAY AUGUST 12th, 2022, 
10 AM in the Auditorium of the Chamber of Commerce in Aruba, J.E. 
Irausquin Boulevard 10, pursuant to the articles 3:268 and 3:254 Civil 
Code of Aruba: 


The apartment rights forming part of the condominium complex : 


For more information please visit us at 
J.E. Irausquin Boulevard 22 or call us at 280-0233 
E-mail: auction@newleafaruba.com 

inister Ursell Arends, encarga cu Transporte 
Publico, den un declaracion duna, a admiti 


cu tin base pa aumenta e tarifa di autobus. Pero 
na mesun momento ta pidi comprension di 
chauffeurnan di autobus pasobra pa yega na e 
aumento mester sigui un procedura cu lo dura 
algun luna. 


Manera por corda, siman pasa e chauffeurnan 
di bus a tene un accion y a pidi un contesta pa 
dialuna cu a pasa ey riba nan peticion pa aumenta 
e tarifa di bus cu un florin. A base di e peticion 
aki, Minister Arends a pidi conseho oficial for di 
Departamento di Transporte Publico (DTP). 


Den un carta dirigi na chauffeurnan di 
Autobus Uni, minister Arends a elabora riba su 
consideracionnan pa e peticion. Entre otro e 
mandatario a nota cu e ultimo aumento di tarifa 
tabata na aña 2015 y cu salarionan minimo a ser 
adapta na 2019 como 2020. Tambe e mandatario 
a menciona cu mester considera cu e aumento 
di prijs di gasolin y diesel recientemente ta un 
situacion posiblemente temporal. 


Minister Arends den su deliberacion a declara 
cu “basa riba e consideracionnan ariba mi 
ta considera cu tin base suficiente pa evalua 
un aumento di tarifa di autobus y pues ta 
compromete mi mes na inicia e proceso.” 


Cambio di tarifa di autobus ta mara na un 
cambio di e ley, pa ta specifico Landsbesluit 
personenvervoer (AB 1997 GT 4). Un cambio 
di e landsbesluit aki mester bai conseho 
consultativo (Raad van Advies) prome y mester 


Aumento pa subi tarifa di autobus 
tin base pero mester sigui procedura 


cana su proceso debidamente, cual por tuma algun 
luna. Pa es motibo minister Arends a pidi e grupo 
Chauffer di Autobus Uni pa declara periodo di “cool 
off” pa asina e por haya e espacio pa cana e proceso 
legal debidamente. 


Minister Arends a remarca si cu “atende cu problema 
y solucionnan structural tin preferencia riba 
solucionnan ad hoc di situacionnan temporal”. Aki ta 
referi na e prijs di gasolin actual, y tambe e hecho 
cu Universidad di Aruba ta trahando un estudio pa 
asina determina e “carrying capacity” di transporte 
publico, cual ta encera tambe autobus – cantidad di 
vergunning houders, ruta, y tambe prijs/tarifa. 


E mandatario ta declara di lo mantene e chauffeurnan 
di autobus envolvi den full e proceso, y ta conta 
cu nan comprension y cooperacion pa yega na un 
solucion, den cual ambos chauffeur di autobus y e 
usuarionan por biba cu’ne. 


Minister Arends: Cambio di tarifa di 


autobus ta mara na un cambio di e ley 

espues cu a reuni cu sindicatonan di sector 
publico y sector semi publico tocante 


e situacion entre Aruba y Hulanda, Prome 
Minster Evelyn Wever - Croes a invita gremionan 
comercial tambe pa un reunion. Premier Wever 
- Croes a expresa cu e ta contento y ta aprecia cu 
tur gremio invita a asisti na e reunion y tambe 
ta contento cu e input valioso cu a ricibi di cada 
uno. 


Durante di e reunion a trata e tema di conseho 
di aanwijzing di CFT, e tema di pagamento 
di 5%, e ley di Wever - Croes norm, sosten di 
likides y finansas. E gremionan, a trece nan 
preocupacionnan padilanti, entre otro e ‘timing’ 
pa un reforma fiscal mirando e efecto inflatorio. 


“Mi a tuma nota di hopi di e recomendacionnan 
cu nan a duna nos, y esaki nos ta bay trata 
nan den Conseho di Minister proximamente y 
mi ta kere cu nos tur ta riba un liña. Aruba ta 
pasando den momentonan critico, dificil y hisa 
impuesto so no ta algo cu ta bay yuda nos sali 
di e problemanan cu nos pais ta aden.” Prome 
Minister a accentua cu den esaki gremionan 
comercial y Gobierno ta para riba un liña y esaki 
ta yuda pa proximamente ora cu bay Hulanda pa 
delibera, pa por pone tur cos den contexto. 


Prome Minister: 
Gobierno y gremio comercial riba e mesun 


linea pa e mensahe pa Hulanda 


Prome Minister a expresa cu e tabata un bon 
reunion y ta aprecia tur input y recomendacion cu a 
ricibi di cada un gremio comercial. Ora cu bolbe bek 
for di Hulanda, lo organisa otro reunion pa follow- 
up riba e puntonan aki. 


“Aruba ta pasando den momentonan dificil ainda, 
pero ainda tin un pida pa bay. Ta mira cu turismo 
ta desaroyando sublimemente, cual lo percura 
pa economia draai miho. Ora cu yega e nivelnan 
economico prome cu pandemia bek, lo bay mira 
cu Aruba su finansas publico tambe ta bay ta mas 
miho. Pero hunto, Gobierno y gremionan comercial 
mester haci’e. P’esey ta aprecia tur nan input cu 
nan a trece den e reunion”, Premier Wever - Croes 
a termina bisando. 


Prome Minister a priminti gremio comercial 


otro reunion ora cu e bolbe di Hulanda. 

organisacion Aruban Warriors y su lider Helen Croes ta 
denuncia loke nan ta bisa ta destruccion di naturalesa di 


Aruba, cu Ministernan di Infrastructura y Naturalesa como 
complice den esaki. 


Dia 14 di juli 2022 a cuminsa kibra un tereno propiedad 
panort di caminda na Picaron. Ya tres aña pasa a destrui un 
tereno di sigur 40 mil m2 pazuid di caminda. Y mas p’ariba 
un tereno enorme ta wordo destrui, hasta sero a wordo 
basha abou door di compania ATCO di de Veer. Lider di 
AW, Tacamahaca, ta bisa cu su so a purba defende un palo 
di Watapana di sigur 50 aña bieu. Kwihinan chikito, tuna 
y bushinan a wordo destrui. E doño, un Belgo, anochi laat 
a bin grita manera alma malo dilant’i cas di Tacamahaca 
pasobra niun hende tin nada di bis’e; e por kibra cuanto cu 
e kier na Aruba sin problema. Tacamahaca a invit’e paden 
pero el a cobardea cu miedo di end up den hospital. Segun e, 
e pal’i Watapana ta di dje y e ta haci y deshaci cu ne manera 
e ta haya ta bon. Aki ta trata di un destructor di naturalesa 
indefenso cu no tin respet pa hende muhe tampoco, ni p’e 
grupo Indigena Arubano cu Tacamahaca ta representa. 


Tur locual e Belgo, cu bendicion di gobierno actual, haci 
cu nos naturalesa lo bin bek p’e y pa gobierno cu forsa 
incontrolabel, esey ta sigur. Nos di AW ta bringa tur cu ta 
destrui nos mondinan y naturalesa cu forsa spiritual. Nos ta 
duda cu na Belgica e por tin tanto poder manera gobierno a 
dun’e na Aruba. 


Ken ta duna aanlegvergunning plus ontheffing pa kibra 


Tacamahaca y Aruban Warriors ta denuncia 
Na Aruba ta destrui naturalesa pa construi villa 


park pa gana placa y enrikece par di famia 


especienan proteha? Esey ta trabou di DIP y DNM cu 
ta cay directamento bou Ministerio di Infrastructura. 
Actualmente 
ta 
Minister 
Evelyn 
Wever-Croes 
ta 


responsabel pa duna ontheffing pa kibra cualkier mata 
y palo endemico y/of especie proteha riba lista di Cites. 
Esaki ta mara na condicionnan cu ta stipula cu e persona 
cu kibra un bushi (bolcactus) por ehempel, mester planta 
uno bek. Wel bushi por plant’e chikito y e ta crece, pero ke 
hubo di matanan riba lista di proteccion manera Loki Loki, 
Pal’isia Cora of Behuco? Eseynan ta mata cu no ta facil pa 
planta. Ademas di esey ta dura añanan largo pa nan crece 
mescos cu un Watapana cu no ta proteha mes den nos 
leynan of Citesverdrag. 


Segun 
informacion 
fidedigno 
Minister 
actual 
di 


Infrastructura ta uza stroman pa pidi y haya tur permiso 
riba nan nomber y asina por destrui ful e mondi sin duna 
cuenta na niun hende y traha villa park pa gana placa. 
Aruba ta perde e tiki naturalesa cu a keda djis pa enrikece 
par di famia. Niun hende no ta corda riba e parhanan, 
coneu y otro fauna cu, mescos cu e ser humano, tambe 
mester di naturalesa pa nan existencia. Nos leynan mester 
wordo cambia y Tacamahaca cu otro abogado legislativo 
aliado mester zorg pa esey. Nos lo denuncia e destruccion 
di Aruba na forum internacional di Indigenous Peoples di 
UN. Aruba ta di Nos. Tristo ta cu na Sta Cruz tur hende 
ta keto keto. Y nos tur sa cu esnan cu keda keto, manera 
minister di Naturalesa Ursull Arends y Evelyn Wever-Croes, 
tambe ta complice di crimen contra nos naturalesa y medio 
ambiente. Mester corda cu e tera aki nos tin’e presta di 
nos descendientenan, nos mester cuid’e pa nan. 

inister President Evelyn Wever-Croes a informa 
cu nan ta den dialogo cu Hulanda riba e situacion 


financiero di pais Aruba. No di awor, sino di basta tempo. 
Gobierno di Aruba, manera ta custumber, ya ta trahando 
riba e cambio di Presupuesto 2022, y lo entrega esaki 
despues di reces na Parlamento. Eyden ta tene cuenta 
cu varios recomendacion di CAft. 


Prome Minister a duna di conoce cu tanto Gobierno di 
Aruba y como tambe Gobierno di Hulanda ta di acuerdo 
cu Aruba mester sali di deficit y bay den surplus. “E unico 
diferencia ta, con lihe. Si ta pa CAft e aña aki mester hisa 
impuesto cu 15 miyon florin, y otro aña cu 170 miyon 
florin”. 


Secretario di Estado van Huffelen tambe a indica esey 
den su declaracion na prensa siman pasa diabierna, cu 
Aruba mester aumenta su entradanan di impuesto, y 
baha e gastonan di departamento di Gobierno. Gobierno 


Pandemia a causa problema pasobra prome a baha deficit na 0.6% di GDP 


IMF a conseha pa no forsa mucho ni hopi 
lihe ya cu e lo tin consecuenia pa economia 


di Aruba a splica hopi biaha cu esaki no ta responsabel pa 
haci, e lo kibra nos crecemento economico. Esey IMF tambe 
a conseha Aruba, pa no forsa mucho hopi ni mucho lihe, 
pasobra e lo tin consecuencianan negativo pa economia di 
Aruba den futuro. 


Tampoco Prome Minister Evelyn Wever-Croes ta comparti 
e opinion di CAft cu Aruba no a haci suficiente pa baha e 
deficit. Prome cu pandemia Gabinete Wever-Croes a realisa 
surplus den 2019, mientras cu e norma pa 2019 tabata un 
deficit di 0.5%. Pa 2020 tabata tin un surplus proyecta di casi 
1% mientras e palabracion tabata un pruesupuesto balansa, 
kiermen nada na deficit. 


“Pues nos a prueba cu nos tin e determinacion y capacidad 
pa haci’e. Pero e pandemia a benta nos den un deficit di 16%. 
E aña siguiente nos a baha e deficit pa 9%, e aña aki e deficit 
ta 4% y awor nos ta bahando e na 2% den e presupuesto 
supletorio, y pa otro aña tin un deficit proyecta di 0.6%. Di 16 
pa 9 pa 4 pa 2 pa 0.6, ta un resultado hopi remarcabel. Pues 
pa e motibo aki nos no ta comparti e opinion di CAft cu Aruba 
no a haci suficiente”, Prome Minister Evelyn Wever-Croes a 
duna como reaccion. 

iamars atardi den careda di 6’or polis lo a topa of a wordo informa 
di e Nissan Cube color shinishi cu a wordo horta algun dia atras. 


Durante dianan cu a pasa varios caminda e auto aki a wordo señala y 
manera nada un pasa esnan cu a hort’e tawata keda circula por bisa 
tur caminda. Dialuna e auto aki aparentemente lo a wordo señala 
den area di Sabana Basora, pero polisnan cu a bay tira un bista no a 
bin topa cu ne. 


Mescos tawata tin informacion cu e mesun Cube aki tawata circula 
den area di hotelnan high rise. Diamars atardi suerte a caba pa 
esnan cu tawata den e auto aki, momento cu polis lo a topa cu nan 
den area di Palm Beach. E momento eynan tur e ocupantenan tres 
hende muhe y un homber a baha y cuminsa core bay den diferente 
direccion. Mirando cu ta atardi, polisnan tawata wordo guia door 
di habitantenan mes cu tawata indica unda e personanan aki a core 
bay. 


Den un tempo basta lihe polisnan a “rondona” e area unda nan a 
laga e Nissan Cube atras, y un pa un polisnan a logra detene nan. 
Pero, tawata falta un hende muhe. A localis’e den area patras di 
Wendy’s Palm Beach y mesora a bay over na su detencion. Tur cuatro 
sospechoso a wordo transporta pa warda di polis na Macuarima. E 
Nissan Cube tambe a wordo hiba pa e mesun warda di polis. Akinan 
e Team di Joyriding lo tin e tarea pa bay atende cu e hobennan aki. 
No ta mucho duidelijk unda e auto lo a wordo horta. 


Despues di un persecucion: Tres hende muhe y 


un homber deteni pa ladronicia di auto 


11 


Diaranson 20 di Juli 2022 


COMUNDAD 


D 


ialuna 18 di juli, Prome 
Minister 
Evelyn 
Wever- 


Croes a reuni cu e comandante 
cu ta saliendo y e comandante 
nobo 
di 
Mariniers 
Kazerne. 


Commandant van Beekhuizen tin 
ya caba casi tres aña na Aruba y lo 
ta bandonando Aruba y na su luga 
ta bin Commandant van Wijk. 


Durante e reunkion a refleha bek 
riba e ultino tres añanan aki y e 
manera con esaki a bay. Prome 
Minister a remarca cu e relacion 
di Gobierno y Mariniers Kazerne 


Prome Minister a reuni cu Comandante 
cu ta saliendo y e Comandante nobo di 


Mariniers Kazerne 


ta hopi estrecho. Gobierno por 
a conta riba ayudo di Marinies 
Kazerne momento cu tabata 
tin mester. 


Durante 
e 
tres 
aña 
di 


Commandant van Beekhuizen, 
a logra e trayecto di formacion 
social pa nos hobennan mucha 
muhe. “Esaki ta un logro hopi 
importante pa cua mi ta hopi 
orguyoso di dje. 


Esaki ta algo cu a tuma hopi 
preparacion 
y 
tambe 
su 


riesgonan pero ultimo nos por 
a mira e resultadonan y mi a 
keda hopi impreciona di cada 
un di e damanan cu a caba 
e formacion social”, Prome 
Minister a expresa. 


E deseo awo ta pa cuminsa 
un di dos trayecto y lo 
cuminsa 
traha 
riba 
e 


manera con pa genera e 
interes den nos hobennan 
mucha muhe pa sigui den 
e trayecto di formacion 
social aki. 


“Mi ta desea Commandant 
van Wijk hopi exito cu su 
funcion nobo. 


E momento di traspaso 
oficial lo ta na augustus 
pero ya awe mi a cera 
conoci cu ne y mi ta sigur 
cu e temporada nos dilanti 
tambe, e cooperacion ta 
bay ta hopi estrecho”, 
Prome Minister a duna di 
conoce. 

ecientemente, Minister di Husticia y Asuntonan Social Rocco 
Tjon a reuni cu raad van toezicht, raad van bestuur como 


tambe sindicato di Respaldo, debi cu Respaldo a indica di a ricibi 
menos subsidio di locual a pidi na inicio di aña. Sinembargo, 
mester bisa cu Ministerio di Husticia y Asuntonan Social ta den 
contacto regularmente cu Respaldo, y a duna un splicacion amplio 
di e situacion y a logra yega na un acuerdo cu ambos partido. Ta 
wak bek riba un reunion sumamente positivo, cu palabracionnan 
concreto pa e futuro cercano. 


Ta asina cu AZV a indica cu tin cierto rekisitonan pa por ricibi e 
suma cu nan ta pidi p’e, un di e rekisitonan aki ta cu mester tin 
mas transparencia, den otro palabra, e cifranan pero tambe 
e productonan mara na e costo mester ta mas transparente. 
Actualmente, Ministerio di Husticia y Asuntonan Social ta na 
mesa hunto cu AZV y Respaldo, pa yega na un sistema pa otro 
aña, caminda e parti aki ta bay bira mas transparente. Pa e 
motibo aki, a aserca un tercer partner na Hulanda, kende lo bay 
asisti pa yega na un formula y un concepto cu lo por funciona pa 
ambos AZV y Respaldo. Apesar di esaki, a indica na e raad van 
toezicht como tambe na e raad van bestuur, cu e suma cu nan a 
haya di menos lo wordo cubri a traves di otro fondonan, manera 
e “landsbegroting”, pero esaki ta mara na condicionnan. Un di 
e condicionnan ta cu Respaldo lo tin cu duna contenido real na 
e “elektronisch patiëntendossier” y na mes momento lo mester 
yega na un concepto nobo na momento cu ta aplica pa e subsidio. 
Esaki lo mester ta mas visibel di con a yega na e suma aki y asina 
por premira cu pa 2023 no lo tin un problema mas pa e situacion 
aki. 


Banda di esaki, mester bisa cu ta sinta semanalmente cu Bureau 
Rampenbestrijding Aruba (BRA), mirando cu un parti lo bay wordo 
subsidia for di e fondonan aki. Pues, ta reuni cu Respaldo, AZV y 
Ministerio di Husticia y Asuntonan Social, pa asina evalua kico ta 
necesidadnan real cu Respaldo tin cada luna. Asina por haci un 
miho analisis, y si sali afo cu en berdad nan tin fondonan di menos, 
esaki lo por wordo subsidia ora e necesidad ey wordo haci mas 
visibel. 


Por ultimo, ta importante pa menciona cu ta wak e parti di subsidio, 
pero tambe e parti di cuido, cual tambe lo bay wordo restructura. 
Recientemente, a haya un presentacion na veiligheidshuis, pa loke 
ta e cuido cu ta wordo brinda den exterior, caminda a papia di 
restructura esaki pa tin mas fondo disponibel pa por brinda un 
cuido di calidad halto. Esaki ta conta pa Respaldo tambe, mirando 
cu pa hopi aña Respaldo ta brinda un “oneigenlijk zorg” na 
clientenan cu realmente no ta cay bou di Respaldo. Esaki ta bay 
wordo restructura pa e patiëntnan aki, y pa e motibo ey Respaldo 
tin comunicacion cu e famianan pa asina wak con e patiëntnan aki 
por bay bek na nan cas. 


Minister Rocco Tjon: 
A reuni cu directiva y sindicato di 
Respaldo den cuadro di subsidio 

os a scucha hopi chauffeur di autobus. 
E impacto di aumento di prijs di diesel 


y gasolin tin nan sofoca. Hopi di chauffeurnan 
ta subi caminda di 5.30 marduga y ta traha te 
cu 6’or di atardi pa por sera un entrada margina 
cu e aumento drastico di prijs di gasoline y 
diesel”, e lider di AVP mr. Mike Eman a expresa 
reacionando riba e e carta di Minister Ursell 
Arends cu e ta bai “evalua” e situacion di e 
autobusnan y “alrededor di 3-4 luna” nan lo 
haya un contesta. 


Eman ta bisa cu den e carta tin dos componente 
cu ta mustra cu e Minister no ta husto tampoco 
sincero cu e autobusnan. E promer ta cu e ta 
bisa cu e ta bai “evalua” e situacion. Ta kico mas 
tin pa evalua si e prijs di diesel, cu ta e costo 
primoridial diario di autobusnan, a bai di 1.95 
na januari pa 3.12 na juli 2022. Un autobus 
ta gasta entre 100 florin pa 125 florin riba un 
dia na diesel, anto esaki ta mitar tanki. Eman 
ta puntra su mes si ta asina dificill pa Ursell 
por calcula ta cuanto buelta un autobus cu ta 
carga 11 pasahero – si e ta yen – tin cu tira pa 
simplemente por paga pa e diesel, promer cu 
por cuminsa yega na un entrada. “Esaki ta sin 
tuma na concideracion cu pa e chauffeur di 
autobus y su famia tambe e aumento dramatico 
di costo bida ta pisa hopi mes. Corda tambe 
pago di e bus y mantencion”, mr. Mike Eman ta 
bisa. 


E di dos aspecto inhusto y insincero di e carta 
di Minister Ursell Arends ta cu e ta bisa cu lo 
tuma “alededor di 3-4 luna” pa keda cla cu un 
“evaluacion”. Esaki simplemente ta un mentira. 


Lider di AVP, mr. Mike Eman: 
Ursell ta tene autobusnan sufriendo na liña 


Un situacion asina evidente di sufrimento no 
mester tanto luna pa dicidi riba dje. Ta bisto cu 
simplemente kier tene e autobusnan na liña. 
Eman ta haya esaki algo hopi penoso mes. “Mi 
a papia cu chaueffeur di autobus cu ta core 
henter, comiendo na stuur, pa por sobrebibi”. 


E lider di AVP mr. Mike Eman ta mustra cu 
Gabinete Wever Croes tin un responsabildad pa 
cu e aumentonan grandi den prijs di gasoline y 
diesel. Dor di a redobla e BBO di 3% pa 6% y a 
kita e descuento di 10 cent pa liter di gasoline 
y diesel a haci e costo y aumentonan ainda 
mas severo cu nan ta caba. Eman ta mustra 
cu den hopi pais gobiernonan ta asumi un 
responsabilidad pa crea un alivio cu reduccionan 
di impuesto pa cu gasoline y diesel. Na Aruba 
nos no ta mira ningun intencion di Gabinete 
Wever Croes pa crea un alivio. “Tempo di nos 
gobierno a ahusta e tarifa di autobus na 2015, 
nos a percura pa construccion tur caminda 
cu hopi projecto cu tabata trece masha hopi 
demanda pa transporte publico riba tur ruta, 
awor no tin ningun concideracio di parti di 
gobierno”, Eman ta accentua. 


Pa e motibonan aki tambe e Lider di Fraccion 
di AVP mr. Mike Eman como parlamentario 
dia 7 di juni a haci pregunta y duna sugerencia 
den un carta dirigi na Minister di Transporte y 
Communicacion y Minister di Finanzas. Eman 
a recomenda entre otro papa introduci un 
prijs preferencial pa esnan den transporte 
publico. E lider di fraccion di AVP a haci tambe e 
siguiente preguntanan y sugerencia na Minister 
di transporte y communicacion y Minister di 


Finanzas: 


1. 
Minister(nan) 
por 
informa 
si 


gobierno ta despuesto pa habri 
e posibilidad pa esnan cu ta den 
transporte publico (autobus, taxi y 
TO) por tuma gasolin/diesel na un 
prijs preferencial mas favorabel na 
Arubus ? 


2. 
Minister(nan) 
por 
informa 
si 


gobierno ta despuesto pa kita e 
BBO of reduci e BBO bek na 3% pa 
gasolin/diesel pa duna un alivio na 
henter nos comunidad ? 


3. 
Minister(nan) 
por 
informa 
si 


gobierno ta despuesto pa pone 
bek e descuento di 10 cent riba 
accijnzen pa gasolin y diesel pa 
duna un alivio na nos comunidad ? 


Mescos cu e autobusnan e lider di fraccion 
di AVP mr. Mike Eman te awe no por a haya 
un contesta contundente di Minister Ursell 
Arends con ta bai juda e autobusnan den e 
situacion aki. 
Eman ta bisa cu esaki ta e forma con 
Gabinete Wever Croes ta maltratando henter 
nos pueblo. 
Eman ta bisa cu “Ursell a bira mescos cu nan, 
e a sinja lihe di Evelyne con pa bisa cu e “no 
sa”, of lansa mentira y tene hende na liña 
mientras nan ta sufriendo. Hopi tristo”. 

abien grandi na Gabinete Wever-Croes II en especial 
Minister Endy Croes y su ekipo 


Awe ta un gran dia pa e mundo deportivo, unda cu despues 
di 11 aña base di negosacion y trato husto, ta logra cu e 
contracto entre Fundacion Lotto pa Deporte (FLPD) y 
Candian Bank Notes (CBN) por a ser renegosha na beneficio 
di e deportista. Un contracto cu hamas mester a ser cambia 
pero cu a ser cambia na 2011 cu no tabatin beneficio pa Pais 
Aruba principalmente nos atletanan. 


Periodo di masacre deportivo di 2011-2020 


Aruba den e periodo di cambio aki haci bao maneho di ex 
Minister Mike de Meza a percura pa CBN a haya 104 miyon 
florin y FLDP a haya 34 miyon florin. Un situacion totalmente 
for di balans y cu no ta e motibo pakico FLPD a ser funda, 
unda cu e intencion ta pa e placa ser inverti den deporte. 
Den e periodo aki deporte y deportistanan a ser neglisha pa 
motibo cu no ta resta fondo pa inverti den nan. 


Nos por a wak dos stadion di futbol desaproba cu 
consecuencia cu nos seleccion nacional tin di hunga den 
exterior, nos por wak den ki estado luznan deportivo ta ya 
cu e ultimo mantencion ta data di 2008 y asina por sigui 
menciona den ki mal estado infrastructura deportivo a ser 
laga atras door di Gabinete Mike Eman 1 y 2. 


Tur esaki ta danki na e contract di 2011 sera door di ex 
Minister Mike de Meza. Den e periodo aki si por indica 
un proyecto por bisa ta e finalisacion di renobacion di Joe 
Laveist pero mas cu esaki nos no por haya paso si cada 
cuidadano core rond lo wak den ki estado nos infrastrcutura 
deportivonan ta. 


Periodo di bonansa 2001-2009 


Periodo di Gabinete Nelson Oduber IV bao guia di ex 
Minister Ramon Lee, Aruba a conoce e miho añanan di 
deporte. Den e periodo aki a conoce construccion di 
Stadion Frans Figaroa, Technical Center Angel Botta, Parke 


Parlamentario Edgard Vrolijk (MEP): 
Fundacion Lotto pa Deporte a ser rescata 
despues di a ser masacra door di AVP 


Jaburibari, Compleho Simon Antonio, Compleho Yara hunto cu veld di 
yerba artificial, Stadion Nadi Croes/Crismo Angela, dos veld di Little 
League na Pos Chikito, renobacion di Parke Recreativo na Esso Heights, 
drecha lusnan di mayoria veld na Aruba sin conta construccion di varios 
Gymzaal na Aruba y sin lubida cambio di e yerba artificial na 2008 di 
Stadion Guillermo Prospero Trinidad. 


Cu e ehempelnan claro asina mi kier a ilustra cuanto deporte a perde 
cu cambionan haci na 2011 door di sr Mike de Meza y AVP. A pone un 
paro total na desaroyo di deporte y deportistanan. Pero awe nos ta 
sera e capitulo amargo aki y ta habri un capitulo nobo yena cu hopi 
optimism, desaroyo y un speransa pa deporte y deportistanan. 


Mi ta termina pa felicita Minister Endy Croes pa e logro importante, 
impactante y historico aki unda pa 2023 deporte y deportistanan por 
cuminsa piki e frutonan di e logro aki. Na tur futuro politico y tambe na 
pueblo en general, e ta nos tarea pa percura cu nunca mas un politico 
masacra deporte di e forma aki. Cua Gobierno cu por bin hamas por ser 
permiti pa perhudica nos deporte y deportistanan manera a pasa bao 
di Gabinete Mike Eman 1 y 2. 

espues di a pasa e control medico 
den oranan di merdia, Matthijs de 


Ligt oficialmente a bira hungado di Bayern 
Munchen lagando su tempo cu Juventus tras 
di dje sin cu el a logra un titulo di campeon 
cu ekipo Italiano. De Ligt di apenas 22 aña a 
firma pa cinco temporada y el a costa e ekipo 
Aleman un suma di entre 70 pa 80 miyon 
euro. “Mi ta hopi contento di ta forma parti 
dun un ekipo asina grandi, ya cu Bayern ta e 
ekipo mas exitoso den futbol Aleman y tambe 
den campeonato Europeo y na mundo. Mi 
a sinti mi parti di e club aki for di momento 
di e prome contacto y mi a wordo convenci 
mesora y Bayern ta un ekipo cu semper tin 
meta grandi su dilanti,” de Ligt a declara. 


HALLER CU CANCER: 


El a caba di firma cu e ekipo di Borussia 
Dortmund despues di su traspaso for di AJAX 
pero diripiente diamars a drenta e informe cu 
e centro delantero Sebastian Haller, lo tin cu 
wordo opera pa un tumor cu e wordo descubri 
na un di su testiculonan. Un noticia cu a dal 
manera un bom den e ekipo y e grupo grandi 
di fanaticonan kendenan mesora a mustra un 
convivencia grandi pa cu e delantero nobo di e 
ekipo. “Mi ta sinti hopi emociona cu e reaccion 
cu mi a ricibi, hopi bunita y hopi emociona 
y mi ta gradici tur hende pa esaki y mi lo 
concentra totalmente den mi recuperacion pa 
mi regresa ainda mas fuerte pa yuda mi ekipo 
di Borussia,” Haller a declara. 


Te ainda no ta conoci si e tumor di cual e 
hungado pa padece di dje, e lo ta maligno of 
no, ya cu esey lo determina e tipo di tratamento 
y cuanto tempo esaki lo tuma prome cu Haller 
por ta bek pa subi tereno di futbol. 


Haller a sinti su mes mal net prome cu e wega 
di training contra di Valencia cual Borussia a 
perde cu anotacion di 3-1 pero e impacto di 
e noticia di e centro delantero, a influencia 
practicamente tur aspecto di e wega aki. 
CAVANI: 


Otro hungado cu ta parce di no kier bira bieu, 


Redu di futbol 
Matthijs de Ligt ta cla cu Bayern Munchen 


ta e centro delantero Uruguayuo, Edinson 
Cavani kende ultimo temporada a milita 
den e ekipo di Manchester United y awor 
ta agente liber buscando un ekipo pa e sigui 
activo. Cavani cu tin 35 aña di edad ta den 
combersacion cu Villareal di e Liga Spaño 
pero ainda e traspaso no por wordo oficialisa 
ya cu e exigencia salarial di e Uruguayo, ta 
hopi halto y dirigentenan di Villareal tin cu 
bende un hungado pa por firma Cavani. Tur 
cos ta indica cu e ekipo di entrenado Unai 
Emery ta purbando di bende e delantero 
Spaño, Paco Alacacer pa asina haya espacio 
financiero pa firma e veterano delantero. 


Cavani ultimo a forma un duo atacante cu 
Ronaldo den e ekipo di Manchester United 
y mientras cu su contract no a wordo renoba, 
Ronaldo ainda ta bou di contract cu e ekipo 
Ingles. 


RIQUI PUIG: 


Pa algun tempo caba e medio campista di 
Barcelona, Rigui Puig di 22 aña, tabata 
wordo considera como e gran talento cu lo 
pone tur hende lubida hungadonan manera 
Iniesta y e propio Xavi pero simplemente 
nunca e mucha homber aki a logra di 
convence pa por a bira regular den e ekipo 
Catalan. Puig na e momentonan aki ta di mas 
den e ekipo y a wordo informa cu e por busca 
un otro ekipo. Dialuna a drenta informacion 
cu Riqui lo por bandona Barcelona no pa 
un otro ekipo den e liga mas halto di Spaña 
pero cu e lo por bay milita den un ekipo di 
Segunda Division, esta FC Andorra di cual 
un di e propietarionan ta e defensa central di 
Barcelona, esta Gerard Pique. 


Segun e corant Mundo Deportivo, e 
posibilidad ta grand cu Puig lo wordo firma 
pa Andorra cu a caba di promove pa e di dos 
division di futbol profesional di e pais y 
caminda e lo ricibi un contract cu lo ta riba e 
nivel di e division mas halto cu hopi beneficio 
pa loke ta weganan gana of promocion y 
cantidad di wega cu Puig lo hunga. 

ikolas Cruz di 23 aña e siman aki ta den Corte na 
Florida caminda a inicia e proceso contra di e hoben 


aki, acusa di a tira 17 persona mata den Parkland High 
School na Florida na 2018. 


Durante di e locura cu el a comete e tempo el, Nikolas a tira 
14 studiante mata y tambe tres miembro di staf di e scol, 
entre cual dos maestro den un crimen cu a sacudi henter e 
pais pa e forma con esaki a tuma luga. 


Huradonan eligi pa e caso penal aki, lo tin cu tuma un 
decision si a caso e asesino di 23 aña si e wordo condena, e 
lo ricibi cadena perpetua of si e lo wordo sentencia na morto 
pa tur loke el a haci. 


E asesino tabatin 19 aña ora cu el a drenta e scol c’un arma 
automatico y a los tiro riba cualkier studiante of maestro cu 
el a topa riba su caminata den e scol y el a converti e caso aki 
den un di esunnan mas mortal den historia di e pais. 


Dialuna mainta ora cu el a presenta den Corte, Nikolas no a 
mustra mucho remordemento pero un trankilidad cu hopi a 
considera frieu caminda sin pensa dos bes riba pregunta di 
e Hues si e ta considera su mes culpabel na loke e ta wordo 
acusa di dje, el a contesta mesora afirmativo. 


El a acepta culpabilidad di 17 cargo di asesinato mas 17 
cargo di intento di asesinato dialuna ultimo, den un sala di 
Corte den cual 50 miembro di famianan di e victimanan, a 
bin pa atende e caso. 


Autoridadnan ta calcula cu e caso lo tin un duracion di 


Sin ningun remordemento 
Hoben ta admiti di mata deliberadamente 


14 sutdiante y tres maestro 


algun luna y pa sentencia Nikolas na casgtigo di morto, 
esaki ta rekeri cu e decision di e 12 huradonan mester ta 
unanime, de lo contrario e lo pasa resto di su bida den prison 
sin posibilidad pa haya libertad condicional. 


Fiscal mayor den e caso, Mike Satz a describi e hoben 
asesino como un persona frieu, hopi calcula loke e ta haci, 
e por manipula hende y e ta un persona mortal, loke a keda 
demostra tambe den su acto riba e dia cu el a comete e 
barbaridad. 


Satz a mustra e accionnan brutal di Cruz, kende a tira cu su 
rifle AR-15 semi automatico riba studiantenan den gangnan 
di e scol y den algun klas y caminda hasta el a regresa den 
algun local pa tira esunnan cu tabata herida pero na bida 
ainda, un tiro fatal pa completa su obra diabolico. 


Tur esaki e huradonan a haya pa mira tambe riba grabacionnan 
pa medio di camaranan di siguridad den e scol y simplemente 
Nikolas Cruz segun Fiscal Satz, ta un persona cu tabatin un 
meta concreto riba e dia fatal, sin sentimento y sin piedad pa 
bida di otronan. 


Na momento di su acto, Cruz tabata un studiante cu a wordo 
expulsa for di e scol pa problema mental y comportacion 
indebido na e scol. 


E tipo di matansanan aki na scolnan rond Merca, no a stop y 
na luna di Mei ultimo, un hoben a mata 19 studiante menor 
di edad y dos maestro na un scol primario na Uvalde, Texas 
loke a bolbe lanta e discusion eterno riba benta di arma den 
e pais. 

ungamento pafo den aire liber ta hopi importante pa muchanan. 
E ta yuda crea confiansa propio den un mucha. E manera di 


hunga pafo ta menos structura cu hungamento paden. Ta existi 
maneranan infinito pa un mucha por explora pafo, sea den cura di 
cas, den un parke, den mondi of band’i lama. Dunando e mucha 
e libertad pa hunga den un lugar sigur cu supervision ta dun’e e 
poder pa controla su mesun accion, empoderando e mucha. 


Den añanan 80, un biologo Edward O. Wilson na Harvard 
University a propone e teoria yama biofilia: Nos instincto como 
ser humano ta atrai na naturalesa y medio ambiente cu ta rondona 
nos. Pero awendia hopi mayor lo cuentiona e teoria aki, mirando 
cu muchanan hopi biaha tin e preferencia pa sinta dilanti un screen 
en bes di pasa tempo hungando pafo. Ademas, un otro factor cu 
ta hunga un rol ta e miedo di mayornan pa locual ta riesgonan 
di hungamento pafo: manera peliger di parti trafico of chens pa e 
mucha bini den contacto cu personanan indesea. 


Benificionan di hunga pafo 


Estudionan recien ta mustra diferente beneficio ora muchanan 
y adultonan pasa tempo pafo. Muchanan cu ta pasa tempo pafo 
hungando ta mas sabi, contento, atento y menos ansioso cu 
muchanan cu ta pasa mas tempo paden den cas. 


•	 
Hungamento pafo ta promove creatividad y imaginacion. 
Dunando un mucha e espacio pa hunga den un manera 
liber pafo ta duna e mucha e oportunidad pa pensa liber, 
crea nan mesun actividad y weganan, siñando e mucha 
con pa aserca e mundo den un manera mas inventivo. 


•	 
Muchanan ta siña responsabilidad pasando tempo pafo. 
Nan lo siña cu mata y bestianan ta muri ora nan wordo 
descuida. Asina muchanan por siña con pa cuida e medio 
ambiente. Tambe nan por siña cuida tur loke ta di nan, 
cordando ariba nan pertenencianan cu nan a sali cu nan 
di cas. 


•	 
Pasando tempo pafo ta promove stimulacion. Aunke 
naturalesa ta mustra mas trankilo, e ta activa mas di 


Pasa tempo liber den naturalesa cu nos muchanan 
Pasa tempo liber den naturalesa cu nos muchanan 


nos sentidonan. Muchanan ta mira diferente tipo di 
mata, tende un variedad di bestia, hole y mishi diferente 
objetonan den naturalesa. 


•	 
Pasa tempo pafo ta saludabel. Sea ta hungamento, core 
bais of aunke ta solamente canamento, muchanan ta 
move y ta reduci stress. Esaki ta importante pa nan salud, 
por laga nan focus miho y nan lo drumi anochi miho. 


•	 
Hungamento pafo pasando tempo den naturalesa ta haci 
muchanan mas curioso. Esaki lo pone nan pensa y puntra 
preguntanan tocante naturalesa y e mundo rond di nan. 


Na Aruba tin diferente sitionan pa hiba muchanan pasa tempo liber 
pafo den naturalesa. Algun idea ta incera: 


•	 
Cana den mondi hunto como famia. 


•	 
Bishita sitionan den naturalesa manera Ayo y Casibari. 


•	 
Probecha di e beachnan di Aruba. 


•	 
Bishita parkenan di recreo manera parke curason y 
Neptali park. 


•	 
Cana, core bais, rollerskate a lo largo di linear park. 


E solo por ta fuerte y por bira calor, ta recomenda pa bay mainta of 
mas parti atardi. Semper tene na cuenta cu e muchanan. No lubida 
awa, sunblock, pechi y algo di come. 


Sea un bon ehempel pa bo yiunan y pasa tempo liber como famia 
den e bunita naturalesa cu nos tin na Aruba. 


Fuente: https://childmind.org/article/why-kids-need- 


to-spend-time-in-nature/ 


Pa informacion of pregunta por acerca Fundacion 


Pa Nos Muchanan - Cumana 2 


Tel: 5834247/5880856 – Whatsapp: 6998900 


E-mail: info@fpnm.aw - Website: www.fpnm.aw 

POLITICA 


G 


radus y CAFT a stipula normanan cu ta irealistico y lo 
perhudica pais Aruba! 


Na Maart 2020 pais Aruba a hay’e den situacion nunca antes 
bisto; un pandemia mundial cu a paralisa economia global. 
Esaki a pone nos como pais, cu un debe nacional cu tabata 
entre 80%-90% di nos GDP, lomba contra muraya. Pakico? 
Pasobra nos hendenan mester a pone pan riba mesa, paga 
nan debenan y negoshinan tabata purba di sigui sobrebibi. 
Nos economia cu tabata na rand di bancarota causa pa 
gobernacion Mike Eman, no tabata duna espacio mas pa por 
fia placa den exterior. 


Un Gobierno sin placa, sin por yuda su pueblo pone pan 
riba mesa, a hay’e den un posicion hopi dificil. Ainda nos 
por scucha e gritonan di gremionan y pueblo tabata exigi 
gobierno firma pa caba cu Hulanda, sinembargo nos Minister 
President Evelyn Wever Croes a sigui negocia te na unda e 
tabata por. Tabata importante pa placa cuminsa drenta caha 
di gobierno pa por a atende e situacion alarmante y yuda 
pueblo cu FASE, loonsubsidie y e basketnan di cuminda. 


Sinembargo, Hulanda a pone nos pais den un lugar dificil, 
y enbes di yuda pueblo, salba e economia, yuda nos pais 
lanta bek riba su dos pianan, a probecha e situacion door di 
impone normanan colonial extremo riba nos. 


Awor cu turismo ta floreciendo atrobe y negoshinan a 
cuminsa coy forsa, tin hopi cuponan di empleo disponibel. 
E tempo di FASE, Loonsubsidie a pasa. Awor nos tin un otro 
reto. E reto contra e normanan di CAFT cu simplemente no 
ta realistico y cu mas bien ta un maltrato colonial. Awe mi 
kier trata dos di e normanan aki; 


•	 
CAFT cu ta un organo cu ta duna conseho ta exigi pa nos 
cera Serlimar y manda mas cu 200 trahador cas. E norma 
aki di CAFT lo causa 1) Pobresa pa 200+ famia y 2) cu 
Aruba lo bira sushi atrobe y nos lo tin un problema grandi 
di desperdicio tur caminda. Minister Ursell Arends a bisa 
e tin un plan pa Serlimar recupera sinembargo CAFT no 
kier rasona. 


Parlamentario Marco Berlis (MEP): 
CAFT ta exigi pa cera Serlimar y 


pa laga RWZI rementa numa 


•	 
CAFT no kier pa Aruba inverti awor den RWZI. Ta bon 
conoci cu RWZI mester e inversion di 16 miyon florin 
pa por update y upgrade e planta, pa asina esaki por 
opera un par di aña mas prome cu e planta nobo bin. E 
inversion aki ta uno urgente y necesario pa salubridad 
publico general por wordo sigura y nos industria 
turistico no wordo comprometi. Den otro palabranan 
CAFT kiermen laga muraya di RWZI kibra numa y 
laga awa sushi bay bandi caminda, hotel y contamina 
nos beachnan. 


Ta pesey pueblo, mi no ta asombra cu oposicion ta keda 
grita cu gobierno mester cumpli cu tur e normanan di 
CAFT! Normanan cu lo tin consecuencianan grandi pa 
nos pais. Wel, e ta evidente cu ta esey nan kier pa pasa 
cu Aruba. AVP a mustra esey den nan gobernacion 2009- 
2017. AVP, esta Benny Sievinger, a hinca mas di 200 hende 
den Serlimar mancando e servicio aki completamente y 
den nan ocho aña di gobernacion a hinca 1 miyon so den 
RWZI! 4.4 Biyon gasta sin a pensa di duna Aruba un planta 
di RWZI nobo cu lo a costa nos 60 miyon so den tempo di 
bonansa! 


Si pueblo desea mas informacion di e articulo aki, contact 
mi na tel: 528-4639 of email mi na: marco.berlis@ 
parlamento.aw / Bo parlamentario y sirbidor di pueblo na 
bo ordo semper! 

a un custumber cu Fundacion Facilidadnan Deportivo (FFD) 
ta celebra aniversario di tur su empleadonan, como muestra di 


aprecio y gratitud. Durante pandemia tur esakinan a keda posponi pa 
motibo di e lista largo di protocol cu mester a tene nos mes na dje. 


Directiva di FFD a bin cu un idea pa organisa un evento pa celebra 
aniversario di su habularionan, cu a wordo posponi durante e periodo 
di pandemia. E evento a bay den un ambiente espectacular den 
presencia di coleganan y miembronan di bestuur, na Kibaima Grill. 


Presidente Alonso Tromp a duna di conoce cu ta aprecia y ta 
sumamente contento cu e dedicacion di su empleadonan. Alabes, 
Señor Tromp a keda asombra cu e lista largo di empleado cumpliendo 
aniversario. Esaki ta demostra un lealtad cu nos empleadonan tin pa 
cu e fundacion, Tromp a expresa. 


FFD kier a felicita tur hubilario pa nan dedicacion y compromiso y ta 
spera cu esaki por ta un estimulo pa demas coleganan. 


Diabierna ultimo Fundacion Facilidadnan Deportivo 


a celebra aniversario di mas di 20 empleado 


Diaranson 20 di Juli 2022 


20 


Awe 
na 
aña 


2022, Corsou ta 
sinti falta di un 
persona 
homber 


of muhe, un lider 
independiente 
y 
solidario 


pa 
vocifera 
y 


defende e miles di 
trahadonan cu ta 
biba sin proteccion 
laboral, cu ta biba cu miedo di cai sera pa falta 
di documento of pa perde tur nan medionan di 
existencia. Nan ni sikiera tin derecho pa traha, 
ni independiente ni como empresario. 


Simplemente ta prohibi pa traha. Ta importante 
mientras nos ta recordando 100 aña di existencia 
di sindicalismo, pa no tapa wowo pa e sector 
informal enorme cu a crese ultimamente. Pa 
evita exclucion y explotacion. Pa evita mas 
informalidad y asina criminalidad. Laga nos 
rebiba e spirito di solidaridad. Ban biba nos 
cultura di solidaridad, igualdad y fraternidad pa 
evita un apartheid entre esnan registra y formal 
y esnan invisibel. 


Cu mas inclucion tin mas cresemento economico, 
lo crea un balansa nobo den nos infrastructura 
social y medico, pasobra tur esnan exclui por y 
kier paga nan mes seguro medico y cumpli cu 
debernan manera paga impuesto. Inclui den nos 
sociedad e gran forsa laboral invisibel di hende 
jong cu talento empresarial y profesional. Duna 
nan un chens pa registra y integra. Pa bienestar 
di nos tur. Inchi Witteveen 


CORSOU 


WILLEMSTAD - Na Memoria di Felix Chakutoe, 
su mama Ana Hooi y sindicalista Jacqueline Cras 
100 aña pasa trahadonan den haf a bai welga bou 
di liderato di e marinero Felix Chakutoe pa exsihi 
derechonan laboral. E siman aki nos a conmemora 
100 aña di sindicalismo y di solidaridad, local y 
internacional. 


Actualmente Corsou ta den un gran crisis 
economico, laboral y humano, causa parcialmente 
pa e crisis na Venezuela, seramento di PdVSA y mas 
recien COVID 19. Ta bin aserca cu nos poblacion 
ta disminuyendo, gradualmente e habitantenan 
di Corsou ta birando menos y nos cu tei ainda ta 
birando bieu. 


Ta importante pa conmemora Felix Chacutoe en 
bista di desaroyonan di ultimo temponan aki na 
Corsou. Actualmente personanan cu tin un trabou 
fast, formal, tin miedo pa habri nan boca ora tin 
inhusticia, pa evita represalia y pa perde nan trabou. 
Nan ta mantene silencio of simplemente nan ta bai. 
Manera ta conoci e ultimo 30 añanan hopi di nos 
hendenan a bai for di Corsou, hui bai, Hulanda. 


E crisis menciona aki tin un impacto mucho mas 
grandi pa e miles di trahadonan no registra. Nan ta 
sufri abuso di parti di nan doñonan di trabou, mal 
pago, explotacion of menasa cu ta yama polis pa 
sera y deporta nan. Hopi di nan, migrantenan di 
Haiti, Colombia, Venezuela, etc. a perde nan trabou 
temporada di pandemia y tambe nan a perde nan 
permit di estadia. Miles di e trahadonan a purba 
logra drenta merkado laboral pa via di e programa 
di Integracion Responsabel, sin logra pa falta di un 
doño di trabou. 


Tin a opta pa simplemente traha independiente. 


Riba derecho Sindical..... 
Corsou ta sinti falta di un lider Sindical independiente 


21 


Diaranson 20 di Juli 2022 


CORSOU 


WILLEMSTAD - Recientemente Representacion 
di Hulanda na Willemstad a ricibi bishita di Margo 
Groenewoud y Ergün Erkocu; ambos persona ta conecta 
na Universidad di Corsou. Nan a duna trahadonan 
di Representacion di Hulanda un presentacion 
sumamente interesante tocante nan actividadnan 
investigativo, tanto esnan actual como esnan cu mester 
tuma luga ainda. Serca Margo ta trata di digitalisacion 
di herencia, a base di un asercamento transnacional – 
en particular Caribense – cu entre otro ta resulta den 
database digital cu materia historico cu ta facilmente 
accesibel y cu enseñansa tambe por beneficia di dje. 


Ergün a presenta un seri di proyecto di estudio cu hopi 
biaha tabata relaciona cu mehoracion di e ambiente 
laboral y di bibienda na Corsou, solucionnan pa 


WILLEMSTAD - Recientemente na Amsterdam Karavan di 
Arte bou di iniciativa di Sr. Runny Margarita a invita diferente 
artista pa expone nan arte na Dappershuis. 


Na e sitio aki por tene charla, exposicion di cuadronan di pintura, 
workshopnan y hopi mas. Cu orguyo nos ta participa cu nos yiu di 
Corsou Druusje Jansen a haña invitacion di Sr. Runny Margarita 
pa expone su cuadronan y tambe a regala un buki di poesia. 


E publicacion di e buki aki a tuma luga na Hulanda. Druusje 
Jansen ta conoci aki na Corsou pa su tantisimo talentonan: pintora, 
escritora, declamadora y presentado di e seccion di motivacion cu 
Druusje na canal 13 TvDirect. 


Entre e artistanan cu tambe a expone nan arte y demas invitadonan 
tabata presente Minister Plenipotenciario Carlson Manuel. Nos ta 
desea Druusje Jansen tur clase di exito den su carera artistico. 
Riba e fotononan por mira Druusje Jansen hunto cu Minister 
Plenipotenciario Carlson Manuel y tambe potret di su cuadronan 
y e buki di poesia. 


UoC a duna presentacion di actividadnan 
investigativo na Representacion di Hulanda 


Druusje Jansen a haña invitacion di Sr. Runny Margarita 


pa expone su cuadronan y regala un buki di poesia 


problematica di planificacion urbano y di medio 
ambiente y autosufisiencia. Alabes tin e posibilidad 
cu por trata e resultado di e proyectonan di estudio 
aki 
internacionalmente. 
Den 
nan 
asercamento 


colaboracion ta para central; cu stakeholder lokal, 
manera instancianan di investigacion den region, na 
Hulanda y mas aleu. 


E liña cora den nan presentacion tabata – banda di 
perseverancia – con cu relativamente tiki recurso 
bo por realisa e resultado maximo pa awor y den 
futuro cu tin un impacto grandi riba bo comunidad. 
Representacion di Hulanda a gradici Margo y Ergün 
pa nan actividadnan positivo y relevante na beneficio 
di Corsou y otro stakeholder den Reino (y pafo) y ta 
desea nan tur clase di exito y sosten cu ehecucion di 
nan plannan. 

CORSOU 


WILLEMSTAD 
– 
Sector 
sindical 
mester 


cuminsa inverti den formacion y educacion di nan 
organisacion y miembronan. Asina minister Sithree 
van Heydoorn a bisa diadomingo na conmemoracion 
di 100 aña Lucha Laboral. Segun minister van 
Heydoorn falta formacion den analisa y compronde 
un contrato colectivo, falta formacion den technica 
di negosacion y formacion den conocemento di nos 
leinan laboral. Tambe e mandatario ta constata cu 
no tin suficiente formashon di ciudadanonan cu 
aspiracion sindical. Ora ami como yiu di hende 
humilde, sali for di clase trahado analisa Felix 
Chakoeto su comportacion mi ta sinti mi mes 
orguyoso di mi origen. 


Nos origen ta di hende humilde pero responsabel, 
nos origin humilde cu no por ser corumpi, pa 
cosnan di mundo. Pero mas cu tur cos nos origen 
ta uno caminda Dignidad, Honestidad y Forsa pa 
logra nos bienestar general. Trabou sindical ta un 
vocacion y no un herment pa busca gloria y fama. 
Despues di 100 aña di lucha nos no mester tapa nos 
wowo pa e realidad sindical cu nos ta biba aki na 
Corsou. 


Demasiado desunion bou di esnan den area 
sindical, cu como consecuencia cu a debilita e forsa 
laboral sindical. Van Heydoorn: “ Mi ta contento 
cu den e historia di 100 aña aki mi por a forma 
parti di un sindicato cu a scohe pa uni forsa cu un 
otro sindicato na bienestar di e clase trahado cu nos 
ta representa y no a scohe pa mas segmentacion.’’ 
Traha den union ta hopi importante, e minister a 
sigi bisa, indica cu ora traha den union, por logra 
adelanto y prosperidad. 


Corsou mester di mas sindicalista ! 


Nos ta biba den un mundo caminda cada biaha di 
nobo, nos ta keda sorprende pa desaroyonan cu 
ta afecta nos salud, nos economia, nos finansa y 
te hasta nos autonomia, pero tambe cuponan di 
trabou y mas importante cada un di nos su famia. 
Den un palabra ta nos tur, mi ta ripiti nos tur di un 
forma of otro a y ta keda afecta pa e desaroyonan 
aki. Ta p’esei na momento cu nos stop di mira nos 
luchanan di forma isola y nos hiba e lucha for di 
un perspectiva amplio, caminda nos ta tene cuenta 
cu e realidadnan den cual nos ta biba aden, e lucha 
lo contribui na adelanto di Corsou completo y no 
na adelanto di un sector so. 


Minister van Heydoorn a bisa cu como ciudadano 
y mandatario e ta baha su cabes y acepta cu 
mesters pidi Tula pa e warda un rato y no wak 
ainda, debi cu nos tin hopi cos di drecha ainda. 
‘Mescos mi ta convenci cu nos mester pidi Felix 
Chakoetu tambe pa warda un rato y no wak ainda, 
debi cu den sindicalismo tambe nos tin hopi cos di 
drecha ainda.’ 


PA LESA FULL OBITUARIOS, WAK WWW.AWEMAINTA.COM/OBITUARIOS 


Presioso den bista di SEÑOR ta e 


morto di Su santunan. Salmo 116:15 
A fayece den Señor, na edad di 87 


aña: 


Hipolito Zievinger 


*30-01-1935 - †12-07-2022 


Laga tur loke ta spera mi ta bunita 


Laga tur locual cu mi encontra na caminda ta bunita 


Laga tur locual mi laga atras ta bunita y 


Laga esakinan termina den buniteza 


Cu inmenso tristeza den nos curason nos ta anuncia 


fayecimento di: 


Petra Boekhout-Werleman 


*19-07-1922- 16-07-2022 


Acto di entiero lo wordo anuncia despues. 


Laga tur loke ta spera mi ta bunita 


Laga tur locual cu mi encontra na caminda ta bunita 
Laga tur locual cu mi laga atras keda bunita y Laga 
esakinan termina den tur buniteza. Cado Wever. 


Cu dolor na nos curason nos ta anucia fayecimento di nos 


yiu ruman nieto subrino amigo stima : 


Joseph Anthony van der Linden 


*26-04-2005 - †09-07-2022 


Cariñosomnte jama Tuki. 


“Dios ta amor... y amor ta Dios, 


maske mi no ta na e mundo aki, tur dia lo mi ta banda di boso Curazon, mi por 


stens di loke Señor ta hasi” Salmo 33 


Cu dolor na nos curason, nos ta participa fayecimento di nos ser stima 


Sr. Pablo de Cuba 


*02-07-1943 - †15-07-2022 


Cariñosamente yama 
“Paluchi of Papadushi” 

Gradicimento y invitacion 


Elizabeth E. Webb 


24-08-1932 - +13-07-2022 


Un danki di curazon na tur famia ,bisiña, 


conocirnan cu a compaña nos den e 


momentonan difisil aki. 


Alavez nos kier a invita un y tur pa un Santo 
Sacrificio di Misa cual lo tuma lugar na misa 


Sta. Anna na Noord 


diaranson 20 di juli pa 6.30 pm , 


diabierna 22 di juli pa 6.30 pm 


dialuna 25 di juli pa 6.30 pm 


sigi pa un resamento na kas. 


“Dios so sa” 


Nos ta agradecido pa a comparti su bida cu nos. Madu 


a nace den un otro dimension. unda tin trankilidad, amor, 


paz y alegria. Den cas serca su Tata Celestial 


Cu dolor na nos curason, pero conforme cu Boluntad di 


Dios, nos ta participa fayecimento di nos ser stima: 


Sra. Vda. Fermina Werleman-Pereira 


*07-07-1936 - †18-07-2022 


Cariñosamente yama “Madu” 


Acto di entiero lo wordo anuncia despues. 


“Dios ta amor... y amor ta Dios, 


maske mi no ta na e mundo aki, tur dia lo mi ta banda di boso Curazon, mi 


por stens di loke Señor ta hasi” Salmo 33 


Cu dolor na nos curason, nos ta participa fayecimento di nos ser stima 


Sra. Vda. Angelica Hernandez- 


Dirkz 


*05 Juni 1932 – † 08 Juli 2022 


Cariñosamente yama Machi of Antin 

“I will lift up my eyes unto the hills, from whence cometh my help.” Ps. 121, vs. 1 


Rev. Father Sydney Michael Jacob 


passed away peacefully at his home on July 12, 2022, surrounded by his beloved family and loved ones. As an 
ordained priest, Fr. Jacob served faithfully and diligently in various parishes in 
the Diocese of the North Eastern Caribbean and Aruba. 


Father Jacob is survived by his: Wife: Avlyn Jacob-Williams 


Daughter and Son-In-Law: Rochelle and Jermaine Richardson-Jacob 


Grandson: Jaden Richardson 


Father Jacob was predeceased by his: 


Parents: Nathaniel and Alice Maud Jacob-Gipson 


Sister: Lucille Jacob 


Relatives: Sisters: Camilla Nicholson-Jacob and Virginia Edwin 


Brother: Winston Cleveland Jacob 


Niece and Nephews: Zaida, David, and Albert Wilmans 


Cousins: Modesta Warner, Ingrid Isaac, and Marilyn Isaac-La Cruz, Nelly Isaac 


Tanchi: Mary Defoe-Richardson 


Sisters- in- law: Sonia Mongford, Brenda Bridges,Vincia, Charmaine, and Shenette Williams 


Brothers-in-law: Carlyle Nicholson, Everton and George Williams Jr 


Friends: Erich and Judith Menig, Marlene Gumbs, Mello, Dampi Damberg, Andy and Michelle Osbourne, Lissy 
Lampe, Fr. Hans Jansen, and Fr. Jairo Maduro, Suzette Vlaun, the Goedgedrag family, Marlene Brooks & staff of the 
Machebo Beach Resort 


Our apologies if in our grief we forgot to mention the names of any other friends/relatives. 


Masonic brothers, especially The Middle Chamber, and King Solomon Lodges 


The family of Reverend Fr. Jacob would like to make special mention of his voluntary activities in the community: 
FAVI, FUNARI, Women’s Club of Aruba, UNAIDS (Aruba), AIB, Junta de Bombero Dominicano in San Nicolaas, Aruba, and St. Paul’s 
L’Amoreaux Youth Group in Toronto, Canada. 


Condolences will take place on Wednesday, July 20, 2022, from 9:00 - 11:00 a.m. at the Inmaculada 


Concepcion Church in St. Cruz. Funeral Service will begin at 11:00 a.m. 


Instead of flowers or wreaths, a donation to FAVI will be highly appreciated. No condolences after the funeral. We thank 
you for your understanding., our heartfelt apologies if we forgot to mention any relatives or friends in 


our time of bereavement 

Laga tur loke ta spera mi ta bunita 


Laga tur locual cu mi encontra na caminda ta bunita 


Laga tur locual cu mi laga atras keda bunita y 


Laga esakinan termina den tur buniteza. 


Cado Wever. 


Cu dolor na nos curason, nos ta anuncia fayecimento di: 


Minguel Croes 


*29-09-1940 - †17-07-2022 


Den cunucu di yerba berde e ta ponemi sosega. 


Pa mi bolbe haña forsa”. 


Cu dolor na nos curason, nos ta anuncia fayecimento di: 


Sra. Maria Catharina Dijkhoff-Petrocthi 


*22-10-1948 - †18-07-2022 


Gradicimento 


Den nomber di su yiu, suegra, nietonan, 


bisanieto, rumannan y demas famia ta bai un 
gradicimento na tur esnan cu na un forma of 
otro a duna sosten, consuelo y palabra di forsa 
durante e tempo dificil di fayecimento y entiero 


di nos defunto stima: 


Maria Magdalena Fingal - Flanegin 


Mihor conoci como “Pepechi” 


Nos ta desea di yama un danki for di profundo 
di nos curason na su compañera / ayudantenan 
na cas Marina Fingal, Jolanda Fingal y Pascualita 
(Ita) Ridderstaat pa nan atencion y dedicación 
y tambe na e departamento medico cu di un 
of otro forma a yuda. Un danki na tur famia, 


conocir y bisiña, nos ta aprecia boso atencion 


brinda na nos door di bin despedi, yama, manda 
mensahe y/of whatsapp, cu sigur tabata di gran 
consuelo. Danki special na e personal di Aurora 


Funeral Home pa nan tremendo servicio cu 


tabata di gran ayudo durante e momento dificil 


aki. 


Alabes nos kier a invita boso pa asisti na tres misa 


na honor di nos defunto: 


Diaranson, dia 20 di juli pa 18:30 


Diahuebs, dia 21 di juli pa 18:30 


Diabierna, dia 22 di juli pa 18:30 


